**ธีราทร บุญมาทัน** (เกิด 6 กุมภาพันธ์ พ.ศ. 2533) ชื่อเล่น **อุ้ม** เป็นนักฟุตบอลอาชีพชาวไทย ปัจจุบันเล่นในตำแหน่งแบ็กซ้ายให้กับบุรีรัมย์ ยูไนเต็ดและทีมชาติไทย ซึ่งธีราทรเป็นนักเตะไทยคนแรกที่คว้าแชมป์เจลีก 1 ได้กับโยโกฮามะ เอ็ฟ มารินอส และเขาเป็นผู้เล่นในตำแหน่งแบ็กซ้ายที่ได้รับสมญาว่า "**อีซ้ายมหัศจรรย์**"

ชีวิตช่วงต้น
------------

ธีราทร เกิดเมื่อวันที่ 6 กุมภาพันธ์ พ.ศ. 2533 ที่จังหวัดนนทบุรี เป็นบุตรของ สมหมาย บุญมาทัน ซึ่งประกอบอาชีพช่างตัดผม และ เพียงใจ บุญมาทัน ซึ่งรับจ้างประกอบเลนส์แว่นตา เขาศึกษาที่โรงเรียนวัดแห่งหนึ่งในจังหวัดบ้านเกิดจนถึงระดับชั้นประถมศึกษาปีที่ 3 จากนั้นจึงย้ายไปเรียนที่โรงเรียนกีฬากรุงเทพมหานคร จนจบชั้นมัธยมศึกษาตอนต้น โดยในช่วงนั้น เขาได้ฝึกเล่นฟุตบอลไปด้วย

ต่อมาในระดับมัธยมศึกษาตอนปลาย เขาศึกษาที่โรงเรียนอัสสัมชัญ ธนบุรี ซึ่งทำให้เขาได้เล่นฟุตบอลเยาวชนร่วมกับกวินทร์ ธรรมสัจจานันท์ และคว้าแชมป์ฟุตบอลขาสั้นหลายรายการ หลังจากจบมัธยมศึกษาตอนปลายแล้ว ก็ได้เล่นฟุตบอลอาชีพให้กับราชประชา ก่อนที่จะย้ายมาเล่นให้กับบุรีรัมย์ ยูไนเต็ด หรือชื่อเดิมในตอนนั้นก็คือ สโมสรฟุตบอลการไฟฟ้าส่วนภูมิภาค

สโมสร
-----

### บุรีรัมย์ ยูไนเต็ด

#### ฤดูกาล 2557

ในวันที่ 2 เมษายน พ.ศ. 2557 เอเอฟซีแชมเปียนส์ลีก กลุ่ม E นัดที่ 4 ธีราทรทำประตูให้บุรีรัมย์ขึ้นนำ เซเรซโซ โอซากะ สโมสรจากญี่ปุ่น 1–0 ก่อนที่จะจบลงด้วยผลเสมอ 2–2 ต่อมาในวันที่ 31 พฤษภาคม พ.ศ. 2557 ธีราทรทำประตูแรกในไทยพรีเมียร์ลีก ฤดูกาล 2557 ช่วยให้ บุรีรัมย์ เปิดบ้านเอาชนะ แบงค็อก ยูไนเต็ด ไปได้ 3–0 ต่อมาในวันที่ 9 กรกฎาคม พ.ศ. 2557 มูลนิธิไทยคม เอฟเอคัพ รอบ 16 ทีมสุดท้าย ธีราทรทำหนึ่งประตู ทำให้บุรีรัมย์เปิดบ้านเสมอกับ บางกอกกล๊าส 2–2 ในเวลา 120 นาที ต้องตัดสินด้วยการยิงลูกโทษ สุดท้าย บุรีรัมย์ พ่ายแพ้ในช่วงการยิงลูกโทษ 3–5 ยุติเส้นทางใน เอฟเอคัพ เพียงเท่านี้ ต่อมาในวันที่ 19 กรกฎาคม พ.ศ. 2557 ธีราทรทำประตูที่ 2 ในลีก ในนัดที่ บุรีรัมย์ บุกไปเสมอกับ พีทีที ระยอง 1–1

#### ฤดูกาล 2558

ในวันที่ 18 มีนาคม พ.ศ. 2558 เอเอฟซีแชมเปียนส์ลีก กลุ่ม F นัดที่ 3 ธีราทรทำประตูช่วยให้บุรีรัมย์บุกไปเสมอกับ กัมบะ โอซากะ 1–1 ต่อมาในวันที่ 3 เมษายน พ.ศ. 2558 ธีราทรทำประตูแรกในไทยพรีเมียร์ลีก ฤดูกาล 2558 ด้วยลูกฟรีคิก ช่วยให้ บุรีรัมย์ บุกไปเอาชนะ เชียงราย ยูไนเต็ด 1–0 นับเป็นการบุกชนะเชียงรายครั้งแรกในประวัติศาสตร์สโมสร ต่อมาในวันที่ 7 เมษายน พ.ศ. 2558 เอเอฟซีแชมเปียนส์ลีก กลุ่ม F นัดที่ 4 ธีราทรทำประตูขึ้นนำ กัมบะ โอซากะ จากลูกเตะมุม แต่สุดท้าย บุรีรัมย์ ก็พ่ายแพ้ในบ้านไป 1–2 ต่อมาในวันที่ 10 พฤษภาคม พ.ศ. 2558 ธีราทรทำประตูที่ 2 ในลีก ช่วยให้บุรีรัมย์บุกไปเอาชนะ ทีโอที ที่แจ้งวัฒนะ 4–0 ต่อมาในวันที่ 24 มิถุนายน พ.ศ. 2558 ช้าง เอฟเอคัพ รอบ 64 ทีมสุดท้าย บุรีรัมย์เปิดบ้านเสมอกับ แบงค็อก ยูไนเต็ด ในเวลา 90 นาที 0–0 ต้องต่อเวลาพิเศษเพื่อหาผู้ชนะ 30 นาที สุดท้าย ธีราทรทำหนึ่งประตู ทำให้บุรีรัมย์เอาชนะในช่วงต่อเวลาไปได้ 3–0 ผ่านเข้าสู่รอบ 32 ทีมสุดท้ายได้สำเร็จ ต่อมาในวันที่ 26 กันยายน พ.ศ. 2558 ธีราทรทำประตูที่ 3 ในลีก ช่วยให้บุรีรัมย์บุกไปเอาชนะ แบงค็อก ยูไนเต็ด ที่สนามไทย-ญี่ปุ่น (ดินแดง) 3–0

#### ฤดูกาล 2559

ในวันที่ 30 มีนาคม พ.ศ. 2559 ธีราทรทำประตูแรกในไทยลีก ฤดูกาล 2559 ในนัดที่ บุรีรัมย์ เปิดบ้านเสมอกับ สุพรรณบุรี 2–2 ต่อมาในวันที่ 8 พฤษภาคม พ.ศ. 2559 ธีราทรลงเล่นนัดสุดท้ายให้กับสโมสร ในนัดที่ บุรีรัมย์ เปิดบ้านเสมอกับ ชัยนาท ฮอร์นบิล 0–0 หลังจากนั้น เจ้าตัวได้ย้ายไปเล่นให้กับคู่ปรับตลอดกาลอย่าง เอสซีจี เมืองทอง ยูไนเต็ด ในเลกที่สองของฤดูกาล

### เอสซีจี เมืองทอง ยูไนเต็ด

ในวันที่ 11 พฤษภาคม พ.ศ. 2559 เฟซบุ๊คเพจอย่างเป็นทางการของบุรีรัมย์ ยูไนเต็ด เปิดเผยแถลงข่าวการขาย ธีราทร บุญมาทัน ให้กับทีมร่วมลีกอย่าง เอสซีจี เมืองทอง ยูไนเต็ด หลังจากที่ก่อนหน้านี้มีข้อเสนอซื้อจากหลายทีม ซึ่งเขาจะสามารถเริ่มประเดิมลงสนามให้กับต้นสังกัดใหม่ได้ในช่วงเลกที่สองของฟุตบอลไทยลีก 2559

#### ฤดูกาล 2559

ในวันที่ 25 มิถุนายน พ.ศ. 2559 ธีราทร ลงประเดิมสนามนัดแรกและทำประตูแรกให้กับสโมสรในไทยลีก ฤดูกาล 2559 ช่วยให้ เมืองทอง เปิดบ้านเอาชนะ นครราชสีมา มาสด้า ไปได้ 4–1 ต่อมาในวันที่ 20 สิงหาคม พ.ศ. 2559 ธีราทรด้วยลูกฟรีคิก ช่วยให้ เมืองทอง เปิดบ้านเอาชนะ พัทยา ยูไนเต็ด ไปได้ 4–1 จบฤดูกาล ธีราทรลงเล่นในลีกให้กับเมืองทอง 12 นัด ยิงได้ 2 ประตู มีส่วนช่วยให้สโมสรคว้าแชมป์ไทยลีกสมัยที่ 4 ได้สำเร็จ

#### ฤดูกาล 2560

ในวันที่ 28 กุมภาพันธ์ พ.ศ. 2560 เอเอฟซีแชมเปียนส์ลีก กลุ่ม E ธีราทรทำประตูด้วยลูกฟรีคิก ช่วยให้ เมืองทอง เปิดสนามศุภชลาศัย เอาชนะ คาชิมะ แอนต์เลอส์ สโมสรจากญี่ปุ่น ไปได้ 2–1 ต่อมาในวันที่ 5 มีนาคม พ.ศ. 2560 ธีราทรทำประตูแรกในไทยลีก ฤดูกาล 2560 ช่วยให้เมืองทองบุกไปเอาชนะ ชลบุรี 3–0 ต่อมาในวันที่ 8 เมษายน พ.ศ. 2560 ธีราทรทำประตูที่ 2 ในลีก ช่วยให้เมืองทองบุกไปเอาชนะซุปเปอร์พาวเวอร์ สมุทรปราการ ที่สนาม กกท.บางพลี 4–1 ต่อมาในวันที่ 22 เมษายน พ.ศ. 2560 ธีราทรทำประตูที่ 3 ในลีก ช่วยให้เมืองทองขึ้นนำ ราชบุรี มิตรผล 1–0 แต่สุดท้ายก็โดนตีเสมอ 1–1 ต่อมาในวันที่ 3 พฤษภาคม พ.ศ. 2560 ธีราทรทำประตูที่ 4 ในลีก ช่วยให้เมืองทองบุกไปเอาชนะ แบงค็อก ยูไนเต็ด ที่สนามฟุตบอลธรรมศาสตร์ รังสิต 4–2 ต่อมาในวันที่ 17 และ 20 พฤษภาคม พ.ศ. 2560 ธีราทรทำประตูด้วยลูกโทษในลีกสองนัดติดต่อกัน ในนัดที่เมืองทองเปิดบ้านแพ้ การท่าเรือ และ อุบล ยูไนเต็ด ด้วยสกอร์ 2–3 เหมือนกัน ต่อมาในวันที่ 2 มิถุนายน พ.ศ. 2560 ธีราทรทำประตูที่ 7 ในลีก ทำให้เมืองทองเปิดบ้านเอาชนะ สิงห์ เชียงราย ยูไนเต็ด ไปได้ 4–2 ต่อมาในวันที่ 11 ตุลาคม พ.ศ. 2560 โตโยต้า ลีกคัพ รอบ 8 ทีมสุดท้าย ธีราทรทำประตูใส่ทีมเก่าของเขา บุรีรัมย์ ยูไนเต็ด ช่วยให้เมืองทองบุกไปเอาชนะ 2–0 ผ่านเข้าสู่รอบรองชนะเลิศได้สำเร็จ ต่อมาในวันที่ 22 พฤศจิกายน พ.ศ. 2560 โตโยต้า ลีกคัพ รอบชิงชนะเลิศ เมืองทอง เจอกับ สิงห์ เชียงราย ยูไนเต็ด ที่สนามศุภชลาศัยในกรุงเทพมหานคร สุดท้าย เมืองทอง เอาชนะ เชียงราย 2-0 ช่วยให้เมืองทองคว้าโตโยต้า ลีกคัพ สมัยที่ 2 ได้สำเร็จ

#### ฤดูกาล 2561

ในวันที่ 23 มกราคม พ.ศ. 2561 เอเอฟซีแชมเปียนส์ลีก รอบคัดเลือกรอบสอง ธีราทรทำหนึ่งประตูช่วยให้ เมืองทอง เปิดสนามศุภชลาศัย เอาชนะ ยะโฮร์ดารุลตาซิม สโมสรจากมาเลเซีย ไปได้ 5–2 ผ่านเข้าสู่รอบเพลย์ออฟได้สำเร็จ หลังจากนั้น ธีราทรก็ได้ย้ายไปเล่นให้กับวิสเซล โคเบะ ในเจลีก ดิวิชัน 1 แบบยืมตัว

### วิสเซล โคเบะ

ธีราทร ถูกยืมตัวไปเล่นในเจลีกของประเทศญี่ปุ่นเป็นเวลาหนึ่งฤดูกาลกับสโมสรวิสเซล โคเบะในฤดูกาล 2561 ซึ่งทำให้ธีราทรมีโอกาสได้เล่นกับนักฟุตบอลระดับโลกอย่างเช่น ลูคัส โพดอลสกี และอันเดรส อินิเอสตา

### โยโกฮามะ เอ็ฟ มารินอส

ในเดือนมกราคม พ.ศ. 2562 โยโกฮามะ เอ็ฟ มารินอส บรรลุข้อตกลงในการยืมตัว ธีราทร บุญมาทัน จากเมืองทอง ยูไนเต็ด มาเล่นในเจลีก ฤดูกาล 2562 ต่อมาในวันที่ 10 มีนาคม พ.ศ. 2562 ธีราทรลงเล่นตัวจริงในลีกนัดแรกให้สโมสร ในนัดที่ โยโกฮามะ เปิดบ้านตามตีเสมอแชมป์เก่า คาวาซากิ ฟรอนตาเล 2–2 ต่อมาในวันที่ 23 กรกฎาคม พ.ศ. 2562 ธีราทรมีชื่อติดทีมยอดเยี่ยมของเจลีกประจำสัปดาห์ที่ 20 หลังจากที่เจ้าตัวมีส่วนช่วยให้ โยโกฮามะ บุกไปเอาชนะ วิสเซล โคเบะ ต้นสังกัดเก่าของเขา 2–0 ต่อมาในวันที่ 31 สิงหาคม พ.ศ. 2562 ธีราทรทำประตูแรกในลีกและในนามสโมสร ช่วยให้ โยโกฮามะ เปิดบ้านเอาชนะ กัมบะ โอซากะ ไปได้ 3–1 ต่อมาในวันที่ 14 กันยายน พ.ศ. 2562 ธีราทรทำประตูที่ 2 ในเจลีก ช่วยให้ โยโกฮามะ เปิดบ้านเอาชนะ ซานเฟรซ ฮิโรชิมะ 3–0 และในวันที่ 7 ธันวาคม พ.ศ. 2562 นัดปิดฤดูกาลเจลีก ธีราทรยิง 1 ประตู และทำ 1 แอสซิสต์ ช่วยให้ โยโกฮามะ เปิดบ้านเอาชนะ เอ็ฟซี โตเกียว ไปได้ 3–0 ทำให้เขากลายเป็นผู้เล่นชาวไทยคนแรกที่คว้าแชมป์เจลีก

ในเดือนธันวาคม พ.ศ. 2562 ธีราทร ได้เซ็นสัญญาถาวร 3 ปีกับโยโกฮามะ เอ็ฟ มารินอส เป็นที่เรียบร้อย หลังจากที่เจ้าตัวได้เล่นให้กับสโมสรด้วยสัญญายืมตัวหนึ่งฤดูกาลเต็ม

### กลับสู่บุรีรัมย์ ยูไนเต็ด

เดือนธันวาคม พ.ศ. 2564 ธีราทรได้แยกทางกับโยโกฮามะ เอ็ฟ มารินอส และย้ายกลับสู่บุรีรัมย์ ยูไนเต็ดอีกครั้งหนึ่ง โดยเขาจะได้ลงเล่นให้แก่สโมสรในเลกที่สองของไทยลีก ฤดูกาล 2564–65 ในวันที่ 10 เมษายน พ.ศ. 2565 เขาทำประตูที่แรกในลีก ช่วยให้ทีมบุกไปเอาชนะหนองบัว พิชญที่พิชญสเตเดียม 3–0 การันตีคว้าแชมป์ไทยลีก ฤดูกาล 2564–65 ได้สำเร็จ ต่อมาในวันที่ 25 พฤษภาคม การแข่งขันรีโว่ ลีกคัพ 2564–65 รอบรองชนะเลิศ เขาทำประตูชัยช่วยให้ทีมเอาชนะสิงห์ เชียงราย ยูไนเต็ดที่ชลบุรีสเตเดียมไปได้ 1–0 ผ่านเข้าสู่รอบชิงชนะเลิศได้สำเร็จ

วันที่ 19 พฤศจิกายน พ.ศ. 2565 เขาทำประตูแรกในไทยลีก ฤดูกาล 2565–66 ช่วยให้ทีมบุกไปเอาชนะการท่าเรือที่แพตสเตเดียม 3–1 ต่อมาในวันที่ 12 กุมภาพันธ์ พ.ศ. 2566 เขาทำประตูที่ 2 ในลีก เป็นประตูจากการยิงฟรีคิก ช่วยให้ทีมบุกไปเสมอกับทีมเก่าของเขาอย่างเมืองทอง ยูไนเต็ดที่ธันเดอร์โดมสเตเดียมแบบสนุก 4–4

ทีมชาติ
-------

ในเดือนพฤศจิกายน พ.ศ. 2554 การแข่งขันฟุตบอลโลก 2014 รอบคัดเลือก โซนเอเชีย ระหว่างทีมชาติไทยกับทีมชาติซาอุดีอาระเบีย เขาได้รับใบแดงให้ออกจากสนาม และในอีกไม่กี่วันถัดมา การแข่งขันซีเกมส์ครั้งที่ 26 ระหว่างทีมชาติไทย พบกับทีมชาติอินโดนีเซีย ธีราทรซึ่งถูกเรียกเข้าติดทีมชุดซีเกมส์ หลังตกรอบคัดเลือกฟุตบอลโลก ก็ได้รับใบแดงอีกครั้ง แต่เขาก็สามารถกับมาเล่นทีมชาติได้ ต่อมาใน พ.ศ. 2558 เขาได้รับเลือกจากเกียรติศักดิ์ เสนาเมือง ให้เป็นกัปตันทีมชาติชุดใหญ่เมื่อนัดเจอกับเวียดนามและไต้หวัน ในฟุตบอลโลก 2018 รอบคัดเลือก

ในวันที่ 20 สิงหาคม พ.ศ. 2562 ธีราทร มีชื่อติดทีมชาติไทยเบื้องต้น 33 คน และในวันที่ 1 กันยายน พ.ศ. 2562 ธีราทร ยังคงมีชื่อติดทีมชาติไทยในรอบที่ตัดตัวเหลือ 23 คนสุดท้าย ในการแข่งขันฟุตบอลโลกรอบคัดเลือก นัดที่ไทยจะเปิดบ้านพบกับเวียดนามและออกไปเยือนอินโดนีเซีย ต่อมาในวันที่ 10 กันยายน พ.ศ. 2562 ฟุตบอลโลกรอบคัดเลือก นัดที่สอง ไทยออกไปเยือนอินโดนีเซียที่สนามกีฬาหลักเกอโลราบุงการ์โน ธีราทรยิงลูกจุดโทษ ช่วยให้ ทีมชาติไทย บุกไปชนะ อินโดนีเซีย ถึงถิ่น 3–0 เก็บชัยชนะนัดแรกในรอบคัดเลือกได้สำเร็จ และเป็นการบุกชนะที่บ้านของอินโดนีเซียเป็นครั้งแรกในรอบ 11 ปีอีกด้วย ต่อมาในวันที่ 15 ตุลาคม พ.ศ. 2562 ฟุตบอลโลกรอบคัดเลือก นัดที่ 3 ธีราทรได้รับใบเหลืองสะสมในนัดที่ไทยเปิดบ้านเอาชนะสหรัฐอาหรับเอมิเรตส์ไปได้ 2–1 ทำให้เขาจะไม่ได้ลงเล่นในนัดที่ไทยจะออกไปเยือนมาเลเซีย ต่อมาในวันที่ 19 พฤศจิกายน พ.ศ. 2562 ฟุตบอลโลกรอบคัดเลือก นัดที่ 5 ธีราทรยิงลูกโทษไม่เข้า ทำให้ทีมชาติไทยทำได้เพียงบุกไปเสมอกับเวียดนามที่สนามกีฬาหมีดิ่ญ 0–0

วันที่ 21 มกราคม พ.ศ. 2567 ธีราทรลงเล่นให้แก่ทีมชาติไทยครบ 100 นัด ในการแข่งขันเอเชียนคัพ 2023 ที่ไทยเสมอกับโอมาน 0–0

สถิติอาชีพ
----------

### สโมสร

*ณ วันที่ 20 พฤษภาคม 2566*

| สโมสร | ฤดูกาล | ลีก | ถ้วย | ลีกคัพ | ทวีป | อื่น ๆ | ทั้งหมด |
| --- | --- | --- | --- | --- | --- | --- | --- |
| ระดับ | ลงเล่น | ประตู | ลงเล่น | ประตู | ลงเล่น | ประตู | ลงเล่น | ประตู | ลงเล่น | ประตู | ลงเล่น | ประตู |
| ราชประชา | 2552 | ไทยลีกดิวิชัน 2 | 10 | 0 | — | — | — | — | 10 | 0 |
| บุรีรัมย์ ยูไนเต็ด | 2553 | ไทยลีก | 26 | 0 | 2 | 0 | — | — | — | 28 | 0 |
| 2554 | 33 | 1 | 5 | 0 | 7 | 0 | — | — | 45 | 1 |
| 2555 | 30 | 5 | 5 | 0 | 8 | 0 | 6 | 0 | — | 49 | 5 |
| 2556 | 30 | 3 | 5 | 1 | 5 | 1 | 10 | 1 | — | 50 | 6 |
| 2557 | 33 | 2 | 2 | 1 | 7 | 0 | 6 | 1 | — | 48 | 4 |
| 2558 | 32 | 3 | 6 | 1 | 6 | 0 | 6 | 2 | — | 50 | 6 |
| 2559 | 9 | 1 | — | — | 6 | 0 | 2 | 0 | 17 | 1 |
| เมืองทอง ยูไนเต็ด | 2559 | 12 | 2 | 1 | 0 | 3 | 0 | — | — | 16 | 2 |
| 2560 | 30 | 7 | 5 | 0 | 5 | 1 | 8 | 1 | 2 | 0 | 50 | 9 |
| 2561 | — | — | — | 2 | 1 | 2 | 0 | 4 | 1 |
| วิสเซล โคเบะ | 2561 | เจลีก ดิวิชัน 1 | 28 | 0 | 3 | 0 | 4 | 0 | — | — | 35 | 0 |
| โยโกฮามะ เอ็ฟ มารินอส | 2562 | 25 | 3 | 1 | 0 | 4 | 0 | — | — | 30 | 3 |
| 2563 | 26 | 0 | — | 1 | 0 | 6 | 1 | — | 33 | 0 |
| 2564 | 27 | 0 | 1 | 0 | 3 | 0 | — | — | 31 | 0 |
| บุรีรัมย์ ยูไนเต็ด | 2564–65 | ไทยลีก | 15 | 1 | 4 | 0 | 4 | 1 | 1 | 0 | — | 24 | 1 |
| 2565–66 | 28 | 2 | 4 | 0 | 5 | 0 | 0 | 0 | 1 | 0 | 38 | 2 |
| รวมทั้งหมด | 394 | 30 | 44 | 3 | 62 | 3 | 51 | 6 | 7 | 0 | 556 | 42 |

1. ↑  ลงเล่นในโตโยต้า พรีเมียร์คัพและฟุตบอลถ้วยพระราชทาน ก.  อย่างละหนึ่งนัด
2. ↑  ลงเล่นในไทยแลนด์แชมเปียนส์คัพ และโตโยต้า พรีเมียร์คัพ อย่างละหนึ่งนัด
3. ↑  ลงเล่นในแม่โขงคลับแชมเปียนชิพ
4. ↑  ลงเล่นในเอเอฟซีแชมเปียนส์ลีก 2022 รอบเพลย์ออฟ
5. ↑  ลงเล่นในไทยแลนด์แชมเปียนส์คัพ

### ประตูในนามทีมชาติ

#### รุ่นอายุไม่เกิน 23 ปี

| **ธีราทร บุญมาทัน – ทำประตูในนามทีมชาติ U23** |
| --- |
| # | วันที่ | สถานที่ | พบ | ประตู | ผล | รายการ |
| 1. | 16 พฤศจิกายน พ.ศ. 2556 | เชียงใหม่, ประเทศไทย | ธงชาติยูกันดา ยูกันดา | 6–0 | ชนะ | กระชับมิตร |

#### ชุดใหญ่

| # | วันที่ | สนาม | พบ | ประตู | ผล | รายการ |
| --- | --- | --- | --- | --- | --- | --- |
| — | 12 กันยายน 2555 | ราชมังคลากีฬาสถาน กรุงเทพมหานคร ไทย | ธงชาติลาว ลาว | **2**–1 | 2–1 | อุ่นเครื่อง |
| 1 | 13 ธันวาคม 2555 | สนามศุภชลาศัย กรุงเทพมหานคร ไทย | ธงชาติมาเลเซีย มาเลเซีย | **2**–0 | 2–0 | เอเอฟเอฟ ซูซูกิ คัพ 2012 |
| 2 | 8 กันยายน 2558 | ราชมังคลากีฬาสถาน กรุงเทพมหานคร ไทย | ธงชาติอิรัก อิรัก | **1**–2 | 2–2 | ฟุตบอลโลก 2018 รอบคัดเลือก |
| 3 | 9 ตุลาคม 2558 | ราชมังคลากีฬาสถาน กรุงเทพมหานคร ไทย | ธงชาติฮ่องกง ฮ่องกง | **1**–0 | 1–0 | อุ่นเครื่อง |
| 4 | 13 ตุลาคม 2558 | สนามกีฬาหมีดิ่ญ ฮานอย เวียดนาม | ธงชาติเวียดนาม เวียดนาม | **3**–0 | 3–0 | ฟุตบอลโลก 2018 รอบคัดเลือก |
| 5 | 8 ธันวาคม 2559 | ราชมังคลากีฬาสถาน กรุงเทพมหานคร ไทย | ธงชาติประเทศพม่า พม่า | **2**–0 | 4–0 | ฟุตบอลชิงแชมป์แห่งชาติอาเซียน 2016 |
| 6 | 10 กันยายน 2562 | สนามกีฬาหลักเกอโลราบุงการ์โน จาการ์ตา อินโดนีเซีย | ธงชาติอินโดนีเซีย อินโดนีเซีย | **2**–0 | 3–0 | ฟุตบอลโลก 2022 รอบคัดเลือก |
| 7 | 16 มกราคม 2566 | สนามกีฬาธรรมศาสตร์ ปทุมธานี ไทย | ธงชาติเวียดนาม เวียดนาม | **1**–0 | 1–0 | ฟุตบอลชิงแชมป์แห่งชาติอาเซียน 2022 นัดชิงชนะเลิศ |

ชีวิตส่วนตัว
------------

ธีราทรได้เริ่มคบหาดูใจกับ "เบส" ฉัตรกมล มวยมั่น นิสิตมหาวิทยาลัยบูรพา ในช่วงที่ธีราทรไปเยี่ยมบ้านของเธอที่จังหวัดชลบุรี ต่อมาในวันที่ 9–21 กุมภาพันธ์ พ.ศ. 2555 ธีราทรเข้าพิธีอุปสมบทที่วัดบัวขวัญ จังหวัดนนทบุรี เพื่อตอบแทนบุญคุณบิดามารดาและสงบจิตใจ แฃละในวันที่ 24 พฤษภาคม พ.ศ. 2559 ธีราทรได้สมรสกับฉัตรกมลที่อำเภอแปลงยาว จังหวัดฉะเชิงเทรา หลังจากที่คบกันมาได้ 5 ปี โดยในงานมีแขกรับเชิญที่เป็นเพื่อนร่วมอาชีพฟุตบอล อาทิ นฤบดินทร์ วีรวัฒโนดม, อนาวิน จูจีน รวมไปถึงหัวหน้าผู้ฝึกสอนทีมชาติไทยอย่าง เกียรติศักดิ์ เสนาเมือง

ในวันที่ 24 ธันวาคม พ.ศ. 2559 เขามีบุตรชายชื่อว่า "ธาราธร บุญมาทัน" ซึ่งมีความหมายถึงเมฆ เขาตั้งชื่อเล่นให้แก่บุตรชายว่า "ลิสบอน" ซึ่งเป็นชื่อเมืองหลวงของประเทศโปรตุเกส

ในวันที่ 17 เมษายน พ.ศ. 2566 เขามีบุตรชายคนที่สองชื่อว่า "ธีธารา บุญมาทัน" มีชื่อเล่นว่า เบริล ซึ่งมาจาก Beryl M762 อาวุธในเกม PUBG ซึ่งเป็นเกมที่เจ้าตัวชอบ แถมมีทีมอีสปอร์ตของตัวเองในชื่อ Theerathon Five อีกด้วย

ธีราทรมีความเชื่อในเรื่องโชคลาง เขาเคยวิ่งแก้บนรอบราชมังคลากีฬาสถานหลังจากที่พาทีมชาติไทยป้องกันแชมป์คิงส์คัพใน พ.ศ. 2560 นอกจากนี้ ยังเคยวิ่งแก้บนรอบสนามศุภชลาศัยหลังจากที่พาเอสซีจี เมืองทอง คว้าแชมป์โตโยต้า ลีกคัพ 2560 ได้สำเร็จ ธีราทรชอบเล่นเกมออนไลน์เป็นอย่างมาก โดยเกมที่เขาชื่นชอบคือ พอยต์แบลงก์ ซึ่งเป็นเกมยิงปืน ธีราทรเป็นที่ใช้ชีวิตเรียบง่าย ไม่สูบบุหรี่ ไม่ดื่มสุรา และไม่เที่ยวกลางคืน แต่ก็จะออกไปรับประทานอาหารกับเพื่อนเป็นบางครั้ง

เกียรติประวัติ
--------------

ธีราทรรับรางวัลผู้เล่นยอดเยี่ยมไทยพรีเมียร์ลีก ฤดูกาล 2556
### สโมสร

บุรีรัมย์ ยูไนเต็ด
* ไทยลีก (6): 2554, 2556, 2557, 2558, 2564–65, 2565–66
* ไทยเอฟเอคัพ (5): 2554, 2555, 2556, 2558, 2564–65
* ไทยลีกคัพ (6): 2554, 2555, 2556, 2558, 2564–65, 2566–66
* โตโยต้า พรีเมียร์คัพ (3): 2555, 2557, 2559
* ถ้วยพระราชทาน ก. (4): 2556, 2557, 2558, 2559
* แม่โขงคลับแชมเปียนชิพ (1): 2558

เมืองทอง ยูไนเต็ด
* ไทยลีก (1): 2559
* ไทยลีกคัพ (2): 2559, 2560
* ไทยแลนด์แชมเปียนส์คัพ (1): 2560
* แม่โขงคลับแชมเปียนชิพ (1): 2560

โยโกฮามะ เอ็ฟ มารินอส
* เจลีก ดิวิชัน 1 (1): 2562

### ทีมชาติ

ไทย รุ่นไม่เกิน 23 ปี
* ซีเกมส์  **เหรียญทอง** (1): 2556

ไทย
* ฟุตบอลชิงแชมป์แห่งชาติอาเซียน (3): 2559, 2563, 2565
* ฟุตบอลชิงถ้วยพระราชทานคิงส์คัพ (2): 2559, 2560

### รางวัลส่วนบุคคล

* นักกีฬาอาชีพดีเด่นประจำวันกีฬาแห่งชาติ: 2562
* ทีมยอดเยี่ยม ฟุตบอลชิงแชมป์แห่งชาติอาเซียน: 2555
* ทีมยอดเยี่ยมแห่งเอเชียโดยสหพันธ์ประวัติศาสตร์และสถิติฟุตบอลระหว่างประเทศ: 2563
* ผู้เล่นยอดเยี่ยมไทยลีกประจำเดือน: ตุลาคม 2556, กุมภาพันธ์ 2565
* ผู้เล่นยอดเยี่ยมไทยลีกประจำฤดูกาล: 2556
* ดรีมทีม เอเอฟซีแชมเปียนส์ลีก: 2556
* ผู้เล่นยอดเยี่ยม *เอเอฟเอฟ มิตซูบิชิ อิเล็กทริค คัพ*: 2565

อ้างอิง
-------

1. ↑  ข้อมูลนักฟุตบอล ไทยรัฐ: ธีราทร บุญมาทัน
2. 1 2 3 4  "11 ข้อที่ทำให้รู้จัก "อีซ้ายมหัศจรรย์" ธีราทร บุญมาทัน". คลังข้อมูลเก่าเก็บจากแหล่งเดิมเมื่อ 2019-08-31. สืบค้นเมื่อ 31 สิงหาคม 2562. `{{cite web}}`: ตรวจสอบค่าวันที่ใน: `|accessdate=` (help)
3. 1 2  "ธีราทร บุญมาทัน เผยทีมชาติไทยต้องมีเป้าเดียวคือแชมป์ถ้วยคิงส์คัพ".`{{cite web}}`: CS1 maint: url-status (ลิงก์)
4. 1 2 3 4  "เจาะใจ "อุ้ม" ธีราทร แบ็กซ้ายยอดกตัญญู". สืบค้นเมื่อ 1 กันยายน 2562. `{{cite web}}`: ตรวจสอบค่าวันที่ใน: `|accessdate=` (help)
5. ↑  "สรุปนักเตะย้ายเข้า-ย้ายออกไทยแลนด์พรีเมียร์ลีก2009". คลังข้อมูลเก่าเก็บจากแหล่งเดิมเมื่อ 2019-09-02. สืบค้นเมื่อ 2 กันยายน 2562. `{{cite web}}`: ตรวจสอบค่าวันที่ใน: `|accessdate=` (help)
6. ↑  "'บุรีรัมย์' ชวดชัย นำ 2 ลูก โดน 'เซเรโซ' ไล่เจ๊าท้ายเกม 2-2". สืบค้นเมื่อ 31 สิงหาคม 2019.
7. ↑  "บีจี แม่นเป้า บุกโค่น บุรีรัมย์ 5-3". สืบค้นเมื่อ 31 สิงหาคม 2019.
8. ↑  "'พลังเพลิง' เปิดรังไล่เจ๊า 'บุรีรัมย์' 1-1 ศึกไทยลีก". สืบค้นเมื่อ 31 สิงหาคม 2019.
9. ↑  "'บุรีรัมย์' ฝ่าฝนไล่เจ๊ากัมบะ 1-1". สืบค้นเมื่อ 31 สิงหาคม 2019.
10. ↑  ""อุ้ม" ซัดฟรีคิก! "บุรีรัมย์" บุกคว้าชัยบ้านเชียงรายครั้งแรก". สืบค้นเมื่อ 31 สิงหาคม 2019.
11. ↑  "บุรีรัมย์ฯ พ่ายกัมบะ คาบ้าน 1-2 ศึกเอซีแอลฯ". สืบค้นเมื่อ 31 สิงหาคม 2019.
12. ↑  "บุรีรัมย์บุกถล่มทีโอทีเอสซี 4 -0 ประตู นำจ่าฝูงต่อไป". สืบค้นเมื่อ 31 สิงหาคม 2019.
13. ↑  "บุรีรัมย์ เปิดบ้านเสมอกับ สุพรรณบุรี 2–2". สืบค้นเมื่อ 31 สิงหาคม 2019.
14. ↑  "บุรีรัมย์พลาดเสมอชัยนาท 0-0 ไทยลีก". สืบค้นเมื่อ 31 สิงหาคม 2019.
15. ↑  แถลงการณ์จากสโมสร บุรีรัมย์ ยูไนเต็ด
16. ↑  "'อุ้ม' ซัดเปิดซิง: 'เมืองทอง' อัด 'สวาดแคท' 4-1 นำฝูงต่อ". สืบค้นเมื่อ 31 สิงหาคม 2019.
17. ↑  ""เมืองทอง" ยึดจ่าฝูงไทยลีก ชนะ "พัทยาฯ" 4-1". สืบค้นเมื่อ 31 สิงหาคม 2019.
18. ↑  "เมืองทองฯ เปิดรังเชือด คาชิม่าฯ 2-1 ศึกเอเอฟซีฯ". สืบค้นเมื่อ 31 สิงหาคม 2019.
19. ↑  "กิเลนฟอร์มฮอตบุกถล่ม ชลบุรีฯ 3-0 ซุปเปอร์บิ๊กแมตช์ไทยลีก". สืบค้นเมื่อ 31 สิงหาคม 2019.
20. ↑  "กิเลนบุกถล่มซุปเปอร์ฯ 4-1 ศึกไทยลีก". สืบค้นเมื่อ 31 สิงหาคม 2019.
21. ↑  "กิเลนชวดเก็บชัยบุกเสมอราชบุรีฯ 1-1 ศึกไทยลีก". สืบค้นเมื่อ 31 สิงหาคม 2019.
22. ↑  "กิเลนฟอร์มร้อนบุกชนะ แบงค็อกฯ 4-2 บิ๊กแมตช์ไทยลีก". สืบค้นเมื่อ 31 สิงหาคม 2019.
23. ↑  "กิเลนเปิดรังพลิกพ่ายการท่าเรือฯ 2-3 ศึกไทยลีก". สืบค้นเมื่อ 31 สิงหาคม 2019.
24. ↑  "เอสซีจี เมืองทองฯ เปิดรังพ่าย อุบล ยูเอ็มทีฯ 2-3 ศึกไทยลีก". สืบค้นเมื่อ 31 สิงหาคม 2019.
25. ↑  "กิเลนคืนฟอร์มแกร่งทุบชนะ เชียงรายฯ 4-2 บิ๊กแมตช์ไทยลีก". สืบค้นเมื่อ 31 สิงหาคม 2019.
26. ↑  "กิเลนฟอร์มฮอตบุกชนะ บุรีรัมย์ฯ ถึงถิ่น 2-0 ทะลุรอบรองฯ ลีกคัพ". คลังข้อมูลเก่าเก็บจากแหล่งเดิมเมื่อ 2020-08-13. สืบค้นเมื่อ 31 สิงหาคม 2019.
27. ↑  "แชมป์ 2 สมัยซ้อน!! กิเลนฟอร์มฮอตบดชนะ เชียงรายฯ 2-0 ศึกลีกคัพ". สืบค้นเมื่อ 31 สิงหาคม 2019.
28. ↑  "กิเลนฟอร์มร้อนเปิดรังถล่ม ยะโฮร์ฯ 5-2 ทะลุดวล คาชิว่าฯ ศึกเอเอฟซีฯ". สืบค้นเมื่อ 31 สิงหาคม 2019.
29. ↑  โก๋อุ้มได้เพื่อนใหม่! โกเบแถลงปิดดีล 'อิเนียสตา' ร่วมก๊วน
30. ↑  "โยโกฮาม่า เอฟ มารินอส ประกาศคว้า ธีราทร ลุยเจลีก 2019". สืบค้นเมื่อ 31 สิงหาคม 2019.
31. ↑  "เกมถ้วยเอเชียต้องระวัง! กองหน้า โคฟุ ชี้เป้า ธีราทร ทีเด็ด บุรีรัมย์".`{{cite web}}`: CS1 maint: url-status (ลิงก์)
32. ↑  "เจ-อุ้ม ติดทีมยอดเยี่ยมเจลีกสัปดาห์ที่ 20". สืบค้นเมื่อ 1 กันยายน 2019.
33. ↑  ""ธีราทร" เปิดซิงลูกแรก: โยโกฮาม่า เฝ้ารังอัด กัมบะ 3-1 รั้งที่ 3 แน่น". สืบค้นเมื่อ 31 สิงหาคม 2019.
34. ↑  ""ธีราทร" มีสกอร์อีกแล้ว! โยโกฮาม่า เปิดรังอัด ฮิโรชิม่า 3-0 รั้งที่ 3 เจลีกแน่น". สืบค้นเมื่อ 14 กันยายน 2019.
35. ↑  "ไฮไลต์ โยโกฮาม่า ถล่ม โตเกียว 3-0 เถลิงแชมป์เจลีกสมัยที่ 4". สืบค้นเมื่อ 7 ธันวาคม 2019.
36. ↑  "ย้ายถาวร "ธีราทร" ซบ "มารินอส" สัญญา 3 ปี". สืบค้นเมื่อ 26 ธันวาคม 2019.
37. ↑  "ตำนานคืนถิ่น! มารินอส แถลงปล่อย ธีราทร ซบ บุรีรัมย์". สืบค้นเมื่อ 18 ธันวาคม 2021.
38. ↑  "ลุ้น 3 แชมป์ต่อ! บุรีรัมย์ หักด่านเชียงราย 1-0 รีแมตซ์ ประจวบ นัดชิงลีกคัพ". สืบค้นเมื่อ 25 พฤษภาคม 2021.
39. ↑  "ปราสาทการันตีแชมป์เลกแรก! ธีราทรนำร่อง บุรีรัมย์บุกอัดท่าเรือพังคาถิ่นซิวชัย4นัดรวด". สืบค้นเมื่อ 20 พฤศจิกายน 2022.
40. ↑  "โคตรเดือด! บุรีรัมย์รัว 3 เม็ดรวดเจ๊าเมืองทองสุดดราม่า 4-4". สืบค้นเมื่อ 13 กุมภาพันธ์ 2023.
41. ↑  บอลไทย-ซาอุฯ ตะลุมบอนสนามบอลโลก จากเว็บไซต์ข่าวสดออนไลน์ ฉบับวันที่ 12 พฤศจิกายน พ.ศ. 2554
42. ↑  พ่อเบรกทัน!อุ้มหวิดลาทีมชาติเผยแย่สุดในชีวิต เก็บถาวร 2011-12-17 ที่ เวย์แบ็กแมชชีน จากหนังสือพิมพ์สยามกีฬา เกาะติดฟุตบอลไทยในซีเกมส์ 11 พฤศจิกายน 2554
43. ↑  "นิชิโนะประกาศรายชื่อ 33 แข้งช้างศึกเตรียมคัดบอลโลก". สืบค้นเมื่อ 20 สิงหาคม 2019.
44. ↑  "กุนซือชาวญี่ปุ่น ประกาศตัดตัวผู้เล่นให้เหลือ 23 ราย เป็นที่เรียบร้อย". สืบค้นเมื่อ 1 กันยายน 2019.
45. ↑  "อุ้ม-ธีราทร แมตช์ วินเนอร์ ของจริง !!".`{{cite web}}`: CS1 maint: url-status (ลิงก์)
46. ↑  ""อุ้ม" พลาดโทษ! ไฮไลท์ เวียดนาม 0-0 ไทย". สืบค้นเมื่อ 7 ธันวาคม 2019.[*ลิงก์เสีย*]
47. ↑  "Theerathon Bunmathan". *Soccerway*. สืบค้นเมื่อ 18 August 2014.
48. ↑  'เจ้าอุ้ม' ลาบวช ทดแทนคุณพ่อแม่ 12 ก.พ.นี้ จากไทยรัฐออนไลน์
49. ↑  "อุ้ม ธีราทร หอบสินสอดหลักล้านสู่ขอ น้องเบส ในพิธีวิวาห์แบบไทย ๆ". สืบค้นเมื่อ 31 สิงหาคม 2562. `{{cite web}}`: ตรวจสอบค่าวันที่ใน: `|accessdate=` (help)
50. ↑  ""ธีราทร"สละโสดแต่ง"น้องเบส"สินสอดกว่า 2 ล้านบาท". สืบค้นเมื่อ 31 สิงหาคม 2562. `{{cite web}}`: ตรวจสอบค่าวันที่ใน: `|accessdate=` (help)
51. ↑  "ประมวลภาพงานแต่ง "อุ้ม ธีราทร-น้องเบส"". สืบค้นเมื่อ 31 สิงหาคม 2562. `{{cite web}}`: ตรวจสอบค่าวันที่ใน: `|accessdate=` (help)
52. ↑  ""อุ้ม" ธีราทร สุดแฮปปี้ได้ลูกชายตั้งชื่อ "น้องลิสบอน"". สืบค้นเมื่อ 31 สิงหาคม 2562. `{{cite web}}`: ตรวจสอบค่าวันที่ใน: `|accessdate=` (help)
53. ↑  "ภรรยา "ธีราทร" คลอดลูกชายคนที่ 2 "น้องเบริล" คนวงการลูกหนังร่วมยินดีเพียบ". *www.thairath.co.th*. 2023-04-17.
54. ↑  ""ธีราทร" วิ่งรอบสนามราชมังฯ 5 รอบ "ป้องแชมป์คิงส์คัพสำเร็จ"". สืบค้นเมื่อ 31 สิงหาคม 2562. `{{cite web}}`: ตรวจสอบค่าวันที่ใน: `|accessdate=` (help)
55. ↑  "อุ้มวิ่งแก้บน 5 รอบหลังคว้าแชมป์ลีกคัพ". สืบค้นเมื่อ 31 สิงหาคม 2562. `{{cite web}}`: ตรวจสอบค่าวันที่ใน: `|accessdate=` (help)
56. ↑  "โก๋อุ้ม ผงาดนักกีฬาอาชีพยอดเยี่ยม หลังสร้างประวัติศาสตร์ในเจลีก". สยามกีฬา. 16 December 2019. คลังข้อมูลเก่าเก็บจากแหล่งเดิมเมื่อ 2019-12-16. สืบค้นเมื่อ 16 December 2019.
57. ↑  ""ธีราทร" ติดทีมยอดเยี่ยมเอเชีย เทียบเคียง "ซน-มินามิโนะ"". สืบค้นเมื่อ 16 December 2021.
58. ↑  "ไทยลีก ประกาศรางวัลยอดเยี่ยมประจำเดือนกุมภาพันธ์ 2565 ของไทยลีก 1 และ ไทยลีก 2". Thai League. 17 March 2022. สืบค้นเมื่อ 18 March 2022.

แหล่งข้อมูลอื่น
---------------

* ธีราทร บุญมาทัน - National Football Teams

| * ด
* ค
* ก
ผู้เล่นชุดปัจจุบันของสโมสรฟุตบอลบุรีรัมย์ ยูไนเต็ด  |
| --- |
| 
* 1 ศิวรักษ์
* 2 ศศลักษณ์
* 3 พรรษา
* 5 ธีราทร
* 6 พีรดนย์
* 7 บิสโซลี
* 8 รัตนากร
* 9 ศุภชัย
* 10 คริสปิม
* 11 กูลส์
* 14 ชิติพัทธ์
* 15 นฤบดินทร์
* 16 ดูกัลล์
* 19 วุชกิช
* 20 เคาซิช
* 22 สยาม
* 25 สุพร
* 26 ดูมบูยา
* 40 ทาบินาส
* 44 ธนกฤต
* 49 ปิยวัฒน์
* 59 นพพล
* 89 พงศกร
* 92 คิม มิน-ฮย็อค
* 95 เสกสรรค
* หัวหน้าผู้ฝึกสอน: ปาปัส

 |

| * ด
* ค
* ก
รายชื่อนักกีฬาทีมชาติไทย – เอเชียนคัพ 2019 |
| --- |
| 
* 1 ฉัตรชัย
* 2 ศศลักษณ์
* 3 ธีราทร
* 4 เฉลิมพงษ์
* 5 อดิศร
* 6 พรรษา
* 7 สุมัญญา
* 8 ฐิติพันธ์
* 9 อดิศักดิ์
* 10 ธีรศิลป์
* 11 กรกช
* 12 ชนานันท์
* 13 สรานนท์
* 14 สรรวัชญ์
* 15 สุพรรณ
* 16 มิก้า
* 17 ธนบูรณ์
* 18 ชนาธิป
* 19 ทริสตอง
* 20 สิโรจน์
* 21 ปกเกล้า
* 22 ศุภชัย
* 23 ศิวรักษ์
* ผู้ฝึกสอน: ราเยวัตส์ (นัดแรก) / ศิริศักดิ์ (นัดหลังจากนั้น)

 | ไทย |

| * ด
* ค
* ก
รายชื่อนักกีฬาทีมชาติไทย – เอเชียนคัพ 2023 |
| --- |
| 
* 1 ศิวรักษ์
* 2 สันติภาพ
* 3 ธีราทร
* 4 เอเลียส
* 5 กฤษดา
* 6 สารัช
* 7 สุภโชค
* 8 พิชา
* 9 ศุภชัย
* 10 ศุภณัฏฐ์
* 11 บดินทร์
* 12 นิโคลัส
* 13 เจริญศักดิ์
* 14 รุ่งรัฐ
* 15 ธีรศักดิ์
* 16 จักพัน
* 17 พรรษา
* 18 วีระเทพ
* 19 ปฐมพล
* 20 สรานนท์
* 21 ศุภนันท์
* 22 ชาญณรงค์
* 23 ปฏิวัติ
* 24 วรชิต
* 25 พีรดนย์
* 26 สุพรรณ
* ผู้ฝึกสอน: อิชิอิ

 | ไทย |

| * ด
* ค
* ก
ทีมยอดเยี่ยมของไทยลีก ฤดูกาล 2564–65 |
| --- |
| 
* GK: กัมพล
* DF: ธีราทร
* DF: อีเวร์ตง
* DF: ซูลากอ
* DF: สันติภาพ
* MF: ปกรณ์
* MF: วีระเทพ
* MF: เชาว์วัฒน์
* FW: ศุภชัย
* FW: ฮามิลตง
* FW: เอเบร์ชี

 |